Vjerov'o sam
<poem>
Gledeć u te, vjerov'o sam
U bijelu gorsku vilu,
Vjerov'o sam u moć čara
I u ljubav slatku, milu.

Pa opojen tvojim čarom
Pjesmice sam tebi vio;
U ljubavi vas moj život
Vesela je pjesma bio.

U najljepšim slikama sam
Mašt'o stazu naše sreće;
Vjerov'o sam da će po njoj
Tvoja ruka sadit cvijeće.

Vjerov'o sam, milje moje,
Jer nijesam tada znao:
U najljepšoj ruži da je
Bog pjesniku - pelin dao.</poem>

Musa Ćazim Ćatić